**Kritériá pre výber projektov**

**Program Slovensko 2021– 2027**

**Poskytovatelia:**

Ministerstvo práce, sociálnych vecí a rodiny SR,

Ministerstvo školstva, vedy, výskumu a športu SR,

Ministerstvo zdravotníctva SR,

Úrad vlády SR

**Spracovateľ dokumentu:**

Ministerstvo práce, sociálnych vecí a rodiny SR

**Časť Programu Slovensko 2021 - 2027, na ktorú sa kritériá pre výber projektov uplatňujú:**

Cieľ politiky súdržnosti č. 4

Sociálnejšia a inkluzívnejšia Európa vykonávajúca Európsky pilier sociálnych práv;

Projekty podporené z Európskeho sociálneho fondu plus, pri ktorých dochádza pri výbere k súťaži.

Pri národných projektoch budú uplatnené pre túto časť programu výhradne požiadavky podľa čl. 73 nariadenia o spoločných ustanoveniach v súlade so Všeobecnou metodikou a kritériami použitými pre výber projektov, schválenou Monitorovacím výborom pre Program Slovensko 2021 – 2027.

**Požiadavky podľa článku 73 nariadenia o spoločných ustanoveniach**

Požiadavky posudzované v súlade s článkom 73 nariadenia o spoločných ustanoveniach pri všetkých žiadostiach o poskytnutie nenávratného finančného príspevku (ŽoNFP) sú uvedené v dokumente „Všeobecná metodika a kritériá použité pre výber projektov“, ktorý je v súlade s článkom 40 nariadenia Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku („nariadenie o spoločných ustanoveniach“ alebo„(NSU“) predmetom schvaľovania monitorovacím výborom a ktorý vypracoval riadiaci orgán pre Program Slovensko 2021 - 2027. Projekt môže byť podporený iba v prípade, ak pri všetkých posudzovaných vylučujúcich kritériách je výsledok „áno“.

1. **VECNÉ Hodnotiace kritériÁ**
2. **Vylučujúce kritériá**

Vylučujúce kritériá sú súčasťou bodovaných kritérií v podobe nulového bodového hodnotenia.

1. **Bodované kritériá**

Pri dopytovo-orientovaných projektoch sa zabezpečí uplatnenie kritéria podľa článku 73 odsek 2 písm. c) NSU formou hodnotiacich kritérií alebo formou výberových kritérií posúdením minimálne jedným odborným hodnotiteľom.

Pri dopytovo-orientovaných projektoch v priorite č. 4P7 Sociálne inovácie a experimenty budú použité rovnaké postupy, avšak podmienkou oprávnenosti ŽoNFP a následného hodnotenia odborným hodnotiteľom bude predchádzajúce posúdenie projektového zámeru žiadateľa odbornou komisiou pre posúdenie projektových zámerov, ktorá vydá kladné stanovisko k projektovému zámeru.

"V prípade dopytovo orientovaných výziev, ktoré vopred stanovujú jednotný rozsah projektov s rovnakými výstupmi aj výdavkami (jedná sa o rovnaké typy projektov bez ohľadu na miesto realizácie), nie je potrebné aplikovať bodované kritériá v rámci vecných hodnotiacich kritérií (I.b.), taktiež Rozlišovacie bodované kritériá k hodnotiacim kritériám (II.a.) a nie je potrebné uskutočniť odborné hodnotenie odborným hodnotiteľom. V tomto prípade poskytovateľ rozhodne o nepoužití bodovaných kritérií pred vyhlásením výzvy a zdôvodnenie uvedie vo výzve."

1. Odborné hodnotenie vykonáva odborný hodnotiteľ nezávisle a samostatne. Výsledky hodnotenia zaznamenáva v hodnotiacom hárku.
2. Hodnotiaci hárok obsahuje bodovaciu časť a časť pre súhrnné hodnotenie projektu. Bodovacia časť obsahuje hodnotiace oblasti, ktoré sa delia na bodované kritéria. V tejto časti sa zdôvodní pridelený počet bodov pre každé kritérium hodnotiacej oblasti zvlášť. Výsledná hodnota danej hodnotiacej oblasti sa určí sčítaním pridelených bodov za jednotlivé kritériá (bez slovného komentára). V časti pre súhrnné hodnotenie žiadosti sa uvádza komplexné hodnotenie projektu za všetky kritériá. Súhrnné hodnotenie obsahuje aj osobitnú časť, v ktorej sa uvádza návrh na úpravu rozpočtu, ak relevantné.
3. V prípade každej bodovanej oblasti odborného hodnotenia č. 1 až 4 odborný hodnotiteľ posudzuje jednotlivé kritériá a prideľuje im bodové ohodnotenie 5 alebo 3 alebo 1 alebo 0. V závislosti od počtu bodov pridelených jednotlivým kritériám danej hodnotiacej oblasti určí súhrnný počet bodov v nasledovných maximálnych hodnotách:

|  |  |  |
| --- | --- | --- |
| Hodnotiaca oblasť | Počet hodnotených kritérií | Maximálny počet bodov |
| 1 – Relevantnosť projektu | 4 | 20 |
| 2 – Kvalita návrhu a realizácie projektu | 6 | 30 |
| 3 – Odborná kapacita žiadateľa | 2 | 10 |
| 4 – Finančná stránka projektu  | 2 | 10 |
| SPOLU | 70 |
|  |  |

1. Pri slovnom odôvodnení ku každému kritériu uvedie odborný hodnotiteľ jasné, zrozumiteľné a nezameniteľné slovné odôvodnenie, ktoré poskytuje argumenty pre stanovené bodové ohodnotenie príslušného kritéria.
2. Maximálny počet bodov za odborného hodnotiteľa je 70.
3. Minimálny počet bodov, ktoré musia byť dosiahnuté v rámci bodovaných kritérií:
4. odborný hodnotiteľ nepridelil v žiadnom kritériu hodnotu 0. Ak odborný hodnotiteľ v odbornom hodnotení pridelil v niektorom kritériu hodnotu 0, projekt je považovaný za neúspešný a nemôže byť podporený a súčasne
5. súčet bodového hodnotenia jednotlivých hodnotiacich oblastí odborného hodnotenia č. 1 – 4 predstavuje aspoň 42 bodov (vrátane) a súčasne
6. samostatne v každej hodnotiacej oblasti odborného hodnotenia projekt dosiahol bodové ohodnotenie nasledovného minimálneho počtu bodov:

|  |  |  |
| --- | --- | --- |
| Hodnotiaca oblasť | Minimálny počet bodov pre úspešnosť hodnotiacej oblasti | Projekt je neúspešný,ak dosiahol |
| 1 – Relevantnosť projektu | 8 | 7 alebo menej bodov |
| 2 – Kvalita návrhu a realizácie projektu | 12 | 11 alebo menej bodov |
| 3 – Odborná kapacita žiadateľa | 4 | 3 alebo menej bodov |
| 4 – Finančná stránka projektu  | 4 | 3 alebo menej bodov |

|  |
| --- |
| **Bodované kritériá** |
| **Hodnotiaca oblasť č. 1: RELEVANTNOSŤ PROJEKTU** |
| **Kritérium č. 1.1: Stanovenie cieľov projektu** |
| **Predmet posúdenia** | **Počet pridelených bodov** | **Spôsob aplikácie bodovaného kritéria** |
| Posudzuje sa súlad cieľov projektu s cieľmi výzvy v zmysle miery a konkrétnosti ich príspevku k cieľom výzvy vrátane posúdenia jasnosti a zrozumiteľnosti cieľov projektu. | **5** | Projekt napĺňa aspekt bez výhrady. Ciele projektu sú jasne a zrozumiteľne popísané a tieto v plnej miere napĺňajú ciele výzvy. |
| **3** | Projekt napĺňa aspekt čiastočne. Ciele sú v súlade s cieľmi výzvy, sú popísané jasne a zrozumiteľne, avšak miera príspevku k cieľom výzvy je len čiastočná. |
| **1** | Projekt napĺňa aspekt minimálne. Ciele sú popísané všeobecne a/alebo miera príspevku k cieľom výzvy je minimálna. |
| **0** | Projekt nenapĺňa aspekt vôbec. Ciele nie sú v súlade s cieľmi výzvy.V prípade nulovej hodnoty je vylúčená ŽoNFP, aj keď naplní ostatné bodované kritériá. |
| **Kritérium č. 1.2:**  **Charakteristika cieľovej skupiny** |
| Posudzuje sa súlad popisu (charakteristiky) cieľovej skupiny v projekte s definovanou cieľovou skupinou vo výzve vrátane posúdenia rozsahu a zrozumiteľnosti popisu cieľovej skupiny v projekte. | **5** | Projekt napĺňa kritérium bez výhrady. Charakteristika cieľovej skupiny v projekte je v súlade s definovanou cieľovou skupinou vo výzve a rozsah cieľovej skupiny a jej popis v projekte je zrozumiteľný, jasný a jednoznačne identifikovateľný. |
| **3** | Projekt napĺňa kritérium čiastočne. Charakteristika cieľovej skupiny v projekte je v súlade s definovanou cieľovou skupinou vo výzve, rozsah cieľovej skupiny a jej popis v projekte je čiastočne zrozumiteľný, jasný a jednoznačne identifikovateľný. |
| **1** | Projekt napĺňa kritérium minimálne. Charakteristika cieľovej skupiny v projekte je v súlade s definovanou cieľovou skupinou vo výzve, ale rozsah a popis poskytuje len všeobecnú informáciu na posúdenie tohto súladu, vrátane zrozumiteľného a jasného popisu a jednoznačnej identifikovateľnosti. |
| **0** | Projekt nenapĺňa kritérium vôbec. Charakteristika cieľovej skupiny v projekte nie je v súlade s definovanou cieľovou skupinou vo výzve, resp. rozsah cieľovej skupiny a jej popis nie je zrozumiteľne, jasne a jednoznačne popísaný. V prípade nulovej hodnoty je vylúčená ŽoNFP, aj keď naplní ostatné bodované kritériá. |
| **Kritérium č. 1.3: Vymedzenie potrieb cieľovej skupiny** |
| Posudzuje sa konkrétnosť, jasnosť a zrozumiteľnosť vymedzenia potrieb cieľovej skupiny v projekte (uvedenie potrieb cieľovej skupiny v analýze potrieb alebo v popise východiskovej situácie projektu) | **5** | Projekt napĺňa kritérium bez výhrady. Vymedzenie potrieb cieľovej skupiny je popísané zrozumiteľne a v logickej väzbe na identifikované potreby cieľových skupín v analýze potrieb a/alebo v popise východiskovej situácie. |
| **3** | Projekt napĺňa kritérium čiastočne. Zrozumiteľnosť a logická väzba vymedzenia potrieb cieľovej skupiny je popísaná v analýze potrieb a/alebo v popise východiskovej situácie čiastočne. |
| **1** | Projekt napĺňa kritérium minimálne. Zrozumiteľnosť a logická väzba vymedzenia potrieb cieľových skupín je popísaná v analýze potrieb a/alebo v popise východiskovej situácie len všeobecne. |
| **0** | Projekt nenapĺňa kritérium vôbec. Vymedzenie potreby cieľovej skupiny nie je popísané, resp. nie je v súlade s cieľmi projektu.V prípade nulovej hodnoty je vylúčená ŽoNFP, aj keď naplní ostatné bodované kritériá. |
| **Kritérium č. 1.4: Aktivity projektu** |
| Posudzuje sa súlad aktivít projektu s aktivitami výzvy; konkrétnosť, jasnosť a zrozumiteľnosť navrhovaných aktivít projektu a prínos navrhovaných aktivít projektu k riešeniu potrieb cieľovej skupiny | **5** | Projekt napĺňa kritérium bez výhrady. Všetky hlavné aktivity projektu sú v súlade s aktivitami výzvy a sú popísané jasne, zrozumiteľne, konkrétne. Prínos navrhovaných aktivít projektu k riešeniu potrieb cieľovej skupiny je vzhľadom na rozsah navrhovaného projektu maximálny. |
| **3** | Projekt napĺňa kritérium čiastočne. Všetky hlavné aktivity projektu sú v súlade s aktivitami výzvy, ale minimálne jedna aktivita (resp. činnosť) nie je popísaná úplne jasne, zrozumiteľne, konkrétne. Prínos navrhovaných aktivít projektu k riešeniu potrieb cieľovej skupiny vzhľadom na rozsah navrhovaného projektu nedosahuje maximálnu úroveň, ale zodpovedá stredným hodnotám. |
| **1** | Projekt napĺňa kritérium minimálne. Všetky hlavné aktivity projektu sú v súlade s aktivitami výzvy, ale ich popis je všeobecný a preto nie je identifikovateľný jednoznačný prínos riešenia potrieb cieľovej skupiny alebo navrhované aktivity projektu v minimálnom rozsahu riešia potreby cieľovej skupiny. |
| **0** | Projekt nenapĺňa kritérium vôbec. Hlavné aktivity projektu nie sú v súlade s aktivitami výzvy, alebo sú bez prínosu k riešeniu potrieb cieľovej skupiny.V prípade nulovej hodnoty je vylúčená ŽoNFP, aj keď naplní ostatné bodované kritériá. |
| **Hodnotiaca oblasť č. 2: KVALITA NÁVRHU A REALIZÁCIE PROJEKTU** |
| **Kritérium č. 2.1: Adekvátnosť cieľov projektu v nadväznosti na navrhovaný projekt** |
| Posudzuje sa hodnotenie kvality nastavenia cieľov projektu v zmysle, či sú špecifické, merateľné, dosiahnuteľné, zmysluplné a časovo vhodne vymedzené a posúdenie adekvátnosti očakávaných výsledkov a dopadov projektu (dosiahnuteľnosť a prepojenosť na ciele a aktivity projektu) | **5** | Projekt napĺňa kritérium bez výhrady. Ciele projektu sú navrhnuté adekvátne k ďalším nastaveniam projektu a sú špecifické, merateľné, dosiahnuteľné, zmysluplné a časovo vhodne vymedzené bez výhrady. |
| **3** | Projekt napĺňa kritérium čiastočne. Ciele projektu sú postačujúco navrhnuté k ďalším nastaveniam projektu, ale sú špecifické, merateľné, dosiahnuteľné, zmysluplné a časovo vymedzené s výhradami. |
| **1** | Projekt napĺňa kritérium minimálne. Ciele projektu sú navrhnuté k ďalším nastaveniam projektu len v minimálnom rozsahu, a sú špecifické, merateľné, dosiahnuteľné, zmysluplné a časovo vymedzené len v minimálnom rozsahu. |
| **0** | Projekt nenapĺňa kritérium vôbec. Ciele projektu nie sú adekvátne navrhnuté k ďalším nastaveniam projektu, a nie sú špecifické, merateľné, dosiahnuteľné, zmysluplné a časovo vymedzené ani v minimálnom rozsahu.V prípade nulovej hodnoty je vylúčená ŽoNFP, aj keď naplní ostatné bodované kritériá. |
| **Kritérium č. 2.2: Miera vhodného nastavenia navrhovaných aktivít projektu** |
| Posudzuje sa miera vhodného nastavenia navrhovaných aktivít projektu (uskutočniteľnosť, logická obsahová a časová nadväznosť na ďalšie nastavenia projektu) | **5** | Projekt napĺňa kritérium bez výhrady. Všetky hlavné aktivity projektu sú v plnej miere uskutočniteľné a v logickej väzbe na ďalšie nastavenia projektu. |
| **3** | Projekt napĺňa kritérium čiastočne. Hlavná aktivita/aktivity projektu je/sú len čiastočne uskutočniteľné a/alebo je/sú čiastočne v logickej väzbe na ďalšie nastavenia projektu. |
| **1** | Projekt napĺňa kritérium minimálne. Hlavné aktivity/aktivita projektu sú minimálne uskutočniteľné a/alebo sú v minimálnej miere v logickej väzbe na ďalšie nastavenia projektu. |
| **0** | Projekt nenapĺňa kritérium vôbec. Všetky hlavné aktivity projektu sú neuskutočniteľné, príp. úplne chýba logická väzba na ďalšie nastavenia projektu.V prípade nulovej hodnoty je vylúčená ŽoNFP, aj keď naplní ostatné bodované kritériá. |
| **Kritérium č. 2.3: Súlad aktivít projektu s očakávanými výsledkami** |
| Posudzuje sa súlad aktivít projektu s očakávanými výsledkami a dopadmi projektu a potenciál aktivít projektu zabezpečiť splnenie cieľových hodnôt merateľných ukazovateľov | **5** | Projekt napĺňa kritérium bez výhrady. Potenciál navrhovaných aktivít je v súlade s očakávanými výsledkami a dopadmi projektu.Deklarované cieľové hodnoty všetkých alebo niektorých merateľných ukazovateľov projektu sú stanovené realisticky s ohľadom na hlavné aktivity projektu a navrhovaný spôsob ich realizácie. |
| **3** | Projekt napĺňa kritérium čiastočne. Potenciál navrhovaných aktivít je v súlade s očakávanými výsledkami a dopadmi projektu.Deklarované cieľové hodnoty niektorých alebo všetkých merateľných ukazovateľov , projektu nie sú v plnej miere stanovené realisticky s ohľadom na hlavné aktivity projektu a navrhovaný spôsob ich realizácie. |
| **1** | Projekt napĺňa kritérium minimálne. Potenciál navrhovaných aktivít je v súlade s očakávanými výsledkami a dopadmi projektu, ale majú minimálny potenciál naplniť očakávané výsledky a dopady projektu.Deklarované cieľové hodnoty všetkých merateľných ukazovateľov projektu sú realistické len minimálne, resp. hrozí riziko nedosiahnutia hodnôt prostredníctvom realizácie navrhovaných aktivít projektu. |
| **0** | Projekt nenapĺňa kritérium vôbec. Navrhované aktivity nie sú v súlade s očakávanými výsledkami a dopadmi.Deklarovaná cieľová hodnota ukazovateľov projektu nie je stanovená realisticky, resp. jednoznačne nie je dosiahnuteľná prostredníctvom realizácie navrhovaných aktivít projektu.V prípade nulovej hodnoty je vylúčená ŽoNFP, aj keď naplní ostatné bodované kritériá. |
| **Kritérium č. 2.4: Prínos aktivít projektu na cieľovú skupinu** |
| Posudzuje sa prínos aktivít projektu na cieľovú skupinu projektu (hodnotenie aktivít projektu z hľadiska ich skutočného príspevku ku konkrétnej zmene vo vzťahu k cieľovej skupine alebo z hľadiska vplyvu na jej postavenie) | **5** | Projekt napĺňa kritérium bez výhrady. Projekt úplne vhodným a primeraným spôsobom navrhuje zabezpečiť identifikované potreby (problémy) cieľových skupín, zlepšeie ich stavu a/alebo ich postavenia. Návrh riešení bez výhrady, s maximálnym prínosom. |
| **3** | Projekt napĺňa kritérium čiastočne. Projekt navrhuje čiastočne vhodným spôsobom zabezpečiť identifikované potreby (problémy) cieľových skupín, zlepšenie ich stavu a/alebo ich postavenia. Návrh riešení s výhradami, s čiastočným prínosom. |
| **1** | Projekt napĺňa kritérium minimálne. Projekt len minimálne rieši identifikované potreby (problémy) cieľových skupín, zlepšenie ich stavu a/alebo ich postavenia. Návrh riešení s výhradami, s minimálnym prínosom. |
| **0** | Projekt nenapĺňa kritérium vôbec. Navrhovaný projekt vôbec nerieši identifikované potreby. Realizácia aktivít je nevhodná, resp. neúčelná vo vzťahu k zabezpečeniu identifikovaných potrieb (problémov) cieľových skupín, k zlepšenie ich stavu a/alebo postavenia.V prípade nulovej hodnoty je vylúčená ŽoNFP, aj keď naplní ostatné bodované kritériá. |
| **Kritérium č. 2.5: Reálnosť časového harmonogramu realizácie aktivít** |
| Posudzuje sa reálnosť časového harmonogramu realizácie aktivít projektu (hlavných aj podporných). Predmetom hodnotenia je aj súlad z hľadiska aktivít a termínov uvádzaných v celej dokumentácii ŽoNFP a logická časová následnosť realizácie aktivít projekt | **5** | Projekt napĺňa kritérium bez výhrady. Časový harmonogram realizácie aktivity/aktivít je z hľadiska ich trvania, usporiadania a z hľadiska dosiahnutia výstupov projektu reálny a logicky previazaný bez výhrady. |
| **3** | Projekt napĺňa kritérium čiastočne. Časový harmonogram realizácie aktivít je z hľadiska ich trvania, usporiadania a z hľadiska dosiahnutia výstupov projektu reálny, avšak nie je logicky previazaný maximálne v jednom prípade, čo však nemusí mať vplyv na dodržanie celkovej žiadateľom stanovenej dĺžky realizácie projektu. |
| **1** | Projekt napĺňa kritérium minimálne. Projektu obsahuje aspoň jeden z nasledovných nedostatkov, ktorý však nemusí mať jednoznačný vplyv na nedodržanie celkovej žiadateľom stanovenej dĺžky realizácie projektu a/alebo ohrozenie dosiahnutia cieľa a výstupov projektu: - obsahuje časovo nevhodne (nelogicky) nadväzujúce aktivity, - a/alebo obsahuje realizáciu aspoň jednej z aktivít projektu v neprimerane krátkej  lehote/neprimerane dlhej dobe, - a/alebo dokumentácia obsahuje nesúlad aktivít a termínov. |
| **0** | Projekt nenapĺňa kritérium vôbec. Časový harmonogram realizácie aktivít je v plnej miere nereálny,a/alebo bez akejkoľvek logickej následnosti, a/alebo v celej dokumentácii je úplný nesúlad termínov.V prípade nulovej hodnoty je vylúčená ŽoNFP, aj keď naplní ostatné bodované kritériá. |
| **Kritérium č. 2.6: Účelnosť a účinnosť navrhovaných opatrení na zabezpečenie prístupu k aktivitám projektu, ako aj na zabezpečenie dostupnosti a prístupnosti výsledkov projektu.** |
| Posudzuje sa miera opatrení na zabezpečenie prístupu k aktivitám projektu, zabezpečenie dostupnosti a prístupnosti výsledkov projektu | **5** | Projekt napĺňa kritérium bez výhrady. Opatrenia na zabezpečenie prístupu k aktivitám projektu sú navrhnuté účelne a účinne a dostupnosť a prístup k výsledkom je v plnej miere zabezpečená.  |
| **3** | Projekt napĺňa kritérium čiastočne. Opatrenia na zabezpečenie prístupu k aktivitám projektu sú popísané účelne a účinne len čiastočne a/alebo dostupnosť a prístup k výsledkom je len čiastočne zabezpečená. |
| **1** | Projekt napĺňa kritérium minimálne. Účelnosť a účinnosť opatrenia na zabezpečenie prístupu k aktivitám projektu a/alebo dostupnosť a prístup k výsledkom sú popísané všeobecne bez bližšej špecifikácie. |
| **0** | Projekt nenapĺňa kritérium vôbec. Opatrenia na zabezpečenie prístupu k aktivitám projektu sú navrhnuté neúčelne a neúčinne v celom rozsahu a/alebo dostupnosť a prístup k výsledkom nie je zabezpečená vôbec.V prípade nulovej hodnoty je vylúčená ŽoNFP, aj keď naplní ostatné bodované kritériá. |
| **Hodnotiaca oblasť č. 3: ODBORNÁ KAPACITA ŽIADATEĽA** |
| **Kritérium č. 3.1: Primeranosť navrhovanej štruktúry a počtu odborného personálu projektu na zabezpečenie realizácie aktivít projektu** |
| Posudzujú sa odborné kapacity a skúsenosti s realizáciou hlavných aktivít projektu | **5** | Projekt napĺňa kritérium bez výhrady. Odborné kapacity sú navrhnuté v súlade s výzvou. Odborné kapacity sú navrhnuté vo vzťahu k realizácii aktivít projektu vhodne a bez výhrady. Dostatočné skúsenosti s realizáciou hlavných aktivít, na ktoré je projekt zameraný, sú preukázané v celom rozsahu odborných kapacít. V ŽoNFP je jasne, jednoznačne a dostatočnom rozsahu popísané, že rozsah a spôsob personálneho zabezpečenia/realizácie jednotlivých hlavných aktivít projektu sú zabezpečené bez výhrady. |
| **3** | Projekt napĺňa kritérium čiastočne. Odborné kapacity sú navrhnuté v súlade s výzvou, ale vo vzťahu k realizácii aktivít projektu sú navrhnuté s výhradami. Skúsenosti s realizáciou hlavných aktivít, na ktoré je projekt zameraný, sú z hľadiska odborných kapacít preukázané čiastočne. Rozsah a spôsob personálneho zabezpečenia/realizácie jednotlivých hlavných aktivít projektu v ŽoNFP sú zabezpečené čiastočne. |
| **1** | Projekt napĺňa kritérium minimálne. Odborné kapacity sú navrhnuté v súlade s výzvou, ale vo vzťahu k realizácii aktivít projektu sú navrhnuté len všeobecne a/lebo v minimálnom rozsahu. Skúsenosti s realizáciou hlavných aktivít, na ktoré je projekt zameraný, sú z hľadiska odborných kapacít preukázané len všeobecne a/alebo minimálne. Rozsah a spôsob personálneho zabezpečenia/realizácie jednotlivých hlavných aktivít projektu v ŽoNFP sú popísané len všeobecne a/alebo zabezpečené minimálne. |
| **0** | Projekt nenapĺňa kritérium vôbec. Navrhované odborné kapacity vôbec nie sú v súlade s výzvou, a vo vzťahu k realizácii aktivít projektu sú navrhnuté nevhodne v celom rozsahu. Skúsenosti s realizáciou hlavných aktivít, na ktoré je projekt zameraný, sú z hľadiska odborných kapacít nepreukázané vôbec a sú nereálne navrhnuté v celom rozsahu, resp. rozsah a spôsob personálneho zabezpečenia/realizácie jednotlivých hlavných aktivít projektu v ŽoNFP nie sú zabezpečené ani minimálne.V prípade nulovej hodnoty je vylúčená ŽoNFP, aj keď naplní ostatné kritériá. |
| **Kritérium č. 3.2: Primeranosť navrhovanej štruktúry a počtu odborného personálu projektu na dosiahnutie cieľov, resp. plánovaných hodnôt merateľných ukazovateľov projektu** |
| Posudzuje sa primeranosť štruktúry a počtu odborných kapacít žiadateľa/partnera vo vzťahu k dosahovaniu cieľov a hodnôt merateľných ukazovateľov projektu. | **5** | Projekt napĺňa kritérium bez výhrady. Štruktúra a počty odborného personálu sú primerané navrhnuté na dosahovanie plánovaných hodnôt merateľných ukazovateľov a cieľov projektu. |
| **3** | Projekt napĺňa kritérium čiastočne. Štruktúra a počty odborného personálu sú navrhnuté menej ako primerane na dosahovanie plánovaných hodnôt merateľných ukazovateľov a cieľov projektu, čo nemusí v plnej miere zaručiť dosiahnutie cieľov projektu a plánovaných hodnôt merateľných ukazovateľov. |
| **1** | Projekt napĺňa kritérium minimálne. Štruktúra a počty odborného personálu sú navrhnuté len všeobecne a/alebo v minimálnom rozsahu na dosahovanie plánovaných hodnôt merateľných ukazovateľov a cieľov projektu, čo vytvára značné riziko nedosiahnutia cieľov projektu a plánovaných hodnôt merateľných ukazovateľov. |
| **0** | Projekt nenapĺňa kritérium vôbec. Navrhovaná štruktúra a počty odborného personálu sú úplne neprimerané, nie je možné dosiahnuť ciele projektu a plánované hodnoty merateľných ukazovateľov.V prípade nulovej hodnoty je vylúčená ŽoNFP, aj keď naplní ostatné kritériá. |
| **Hodnotiaca oblasť č. 4:** **FINANČNÁ STRÁNKA PROJEKTU**  |
| **Kritérium č. 4.1: Nevyhnutnosť navrhovaných výdavkov s ohľadom na ciele, aktivity a výsledky projektu** |
| Posudzuje sa miera nevyhnutnosti navrhovaných výdavkov s ohľadom na dosahovanie cieľov a výsledkov projektu. | **5** | Projekt napĺňa kritérium bez výhrady. Všetky výdavky projektu sú nevyhnutné na dosahovanie cieľov, aktivít a výsledkov projektu. Bez ktoréhokoľvek navrhovaného výdavku nie je možné plnohodnotne realizovať projekt. |
| **3** | Projekt napĺňa kritérium čiastočne. Za nevyhnutné je možné považovať len časť výdavkov a z tohto dôvodu je potrebné znížiť sumu výdavkov vo finančnom objeme max. 15 % (vrátane) všetkých celkových oprávnených výdavkov projektu.Odborný hodnotiteľ identifikuje všetky výdavky alebo ich časť, ktoré nie sú nevyhnutné na realizáciu projektu a navrhne ich skrátiť v tom objeme, v akom identifikoval ich nepotrebnosť. Poskytovateľ následne skráti výdavky v súlade s odporúčaním odborného hodnotiteľa. |
| **1** | Projekt napĺňa kritérium minimálne. Za nevyhnutné je možné považovať len časť výdavkov a z tohto dôvodu je potrebné znížiť sumu výdavkov o viac ako 15 % finančného objemu celkových oprávnených výdavkov projektu, ale nie viac ako 75 %.Odborný hodnotiteľ identifikuje všetky výdavky alebo ich časť, ktoré nie sú nevyhnutné na realizáciu projektu a navrhne ich skrátiť v tom objeme, v akom identifikoval ich nepotrebnosť. Poskytovateľ následne skráti výdavky v súlade s odporúčaním odborného hodnotiteľa. |
| **0** | Projekt nenapĺňa kritérium vôbec. Výdavky projektu nie sú nevyhnutné v celom rozsahu a nemajú vplyv na dosahovanie cieľov, aktivít a výsledkov projektu, viac ako 75 % z celkových oprávnených výdavkov.V prípade nulovej hodnoty je vylúčená ŽoNFP, aj keď naplní ostatné kritériá. |
| **Kritérium č. 4.2: Hospodárnosť a efektívnosť navrhovaných výdavkov** |
| Posudzuje sa miera hospodárnosti a efektívnosti navrhovaných výdavkov s cieľom zabezpečenia minimalizácie nákladov pri maximalizácii efektov.Každá položka rozpočtu, resp. celý rozpočet sa posudzuje z pohľadu primeranosti k cenám na trhu v danom čase a mieste | **5** | Projekt napĺňa kritérium bez výhrady. Všetky výdavky projektu sú hospodárne a efektívne navrhované v plnej miere a v plnom rozsahu. |
| **3** | Projekt napĺňa kritérium čiastočne. Výdavky projektu nedosahujú maximálnu mieru hospodárnosti, čím znižujú efektivitu projektu a z tohto dôvodu je potrebné znížiť sumu výdavkov o maximálne 15 % celkových oprávnených výdavkov projektu.Odborný hodnotiteľ identifikuje všetky výdavky alebo ich časť, ktoré nie sú hospodárne a/alebo efektívne navrhnuté na realizáciu projektu a navrhne ich skrátiť v tom objeme, v akom identifikoval ich nehospodárnosť a/alebo neefektívnosť. Poskytovateľ následne skráti výdavky v súlade s odporúčaním odborného hodnotiteľa. |
| **1** | Projekt napĺňa kritérium minimálne. Výdavky projektu nedosahujú maximálnu mieru hospodárnosti, čím znižujú efektivitu projektu a z tohto dôvodu je potrebné znížiť sumu výdavkov o viac ako 15 % celkových oprávnených výdavkov projektu, ale nie viac ako 75 %.Odborný hodnotiteľ identifikuje všetky výdavky alebo ich časť, ktoré nie sú hospodárne a/alebo efektívne navrhnuté na realizáciu projektu a navrhne ich skrátiť v tom objeme, v akom identifikoval ich nehospodárnosť a/alebo neefektívnosť. Poskytovateľ následne skráti výdavky v súlade s odporúčaním odborného hodnotiteľa. |
| **0** | Projekt nenapĺňa kritérium vôbec. Všetky výdavky projektu sú v rozpore s princípom hospodárnosti a efektívnosti ak zníženie sumy výdavkov pri posudzovaní miery hospodárnosti a efektivity predstavuje viac ako 75 % z celkových oprávnených výdavkov V prípade nulovej hodnoty je vylúčená ŽoNFP, aj keď naplní ostatné kritériá. |

1. **Výberové kritériá**
2. **Rozlišovacie bodované kritériá k hodnotiacim kritériám**

Výberové kritériá sa uplatnia iba v prípade, ak je disponibilná alokácia výzvy nižšia ako súhrnná výška NFP za všetky úspešné ŽoNFP, t.j. ktoré dosiahli aspoň minimálny počet bodov odborného hodnotenia pre jednotlivé oblasti a súčasne je potrebné určiť poradie žiadostí o NFP s rovnakým počtom dosiahnutých bodov, ktoré sa ocitli na hranici disponibilnej alokácie, podľa ktorého sú žiadosti o NFP schvaľované až do výšky disponibilnej alokácie na výzvu. Týmto nie je dotknuté pôvodné poradie určené na základe bodovaných kritérií, ktoré sa nemôže výberovými kritériami meniť.

Jednotlivé rozlišovacie výberové kritériá sa aplikujú až dovtedy, kým sa dospeje k rozhodujúcemu výsledku.

|  |
| --- |
| **Rozlišovacie bodované kritériá k hodnotiacim kritériám** |
| **P. č. 1: Zoradenie žiadostí o NFP podľa dosiahnutého počtu bodov za hodnotiacu oblasť č. 2 Kvalita návrhu a realizácie projektu**  |
| **Predmet posúdenia** | **Počet pridelených bodov** | **Spôsob aplikácie výberového kritéria** |
| Zoradenie ŽoNFP tak, aby podporené boli tie žiadosti, ktoré dosiahli viac bodov za hodnotiacu oblasť 2 | Dosiahnutý počet bodov za hodnotiacu oblasť č. 2 | Aplikuje sa na zoradenie žiadostí s rovnakým poradím na hranici alokácie výzvy, pričom platí, že bude podporená ŽoNFP s vyšším počtom dosiahnutých bodov |
| **P. č. 2: Zoradenie žiadostí o NFP podľa dosiahnutého počtu bodov za hodnotiacu oblasť č. 1 Relevantnosť projektu**  |
| Zoradenie ŽoNFP podľa dosiahnutého počtu bodov za hodnotiacu oblasť č. 1 Relevantnosť projektu, ak po aplikácii predchádzajúceho kritéria naďalej ostávajú žiadosti, ktoré majú rovnaké poradie na hranici alokácie výzvy | Dosiahnutý počet bodov za hodnotiacu oblasť č. 1 | Aplikuje sa na zoradenie žiadostí u ktorých pretrváva rovnaké poradie na hranici alokácie výzvy, pričom platí, že bude podporená ŽoNFP s vyšším počtom dosiahnutých bodov |
| **P. č. 3: Zoradenie žiadostí o NFP podľa dosiahnutého počtu bodov za hodnotiacu oblasť č. 4 Finančná stránka projektu**  |
| Zoradenie ŽoNFP podľa dosiahnutého počtu bodov za hodnotiacu oblasť č. 4 Finančná stránka projektu, ak po aplikácii predchádzajúcich dvoch kritérií naďalej ostávajú žiadosti, ktoré majú rovnaké poradie na hranici alokácie výzvy | Dosiahnutý počet bodov za hodnotiacu oblasť č. 4 | Aplikuje sa na zoradenie žiadostí, u ktorých pretrváva rovnaké poradie na hranici alokácie výzvy pričom platí, že bude podporená ŽoNFP s vyšším počtom dosiahnutých bodov |
| **P. č. 4: Zoradenie žiadostí o NFP podľa dosiahnutého počtu bodov za hodnotiacu oblasť č. 3 Odborná kapacita žiadateľa**  |
| Zoradenie ŽoNFP podľa dosiahnutého počtu bodov za hodnotiacu oblasť č. 3 Odborná kapacita žiadateľa, ak po aplikácii predchádzajúcich troch kritérií naďalej ostávajú žiadosti, ktoré majú rovnaké poradie na hranici alokácie výzvy | Dosiahnutý počet bodov za hodnotiacu oblasť č. 3 | Aplikuje sa na zoradenie žiadostí, u ktorých pretrváva rovnaké poradie na hranici alokácie výzvy pričom platí, že bude podporená ŽoNFP s vyšším počtom dosiahnutých bodov |

**Rozlišovacie (objektívne) kritérium**

Ak sú aj po aplikácii vyššie uvedených rozlišovacích bodovaných kritérií žiadosti na hranici alokácie výzvy, poskytovateľ vo výzve urči, ktoré z nasledovných rozlišovacích (objektívnych) kritérií aplikuje.

|  |
| --- |
| **Rozlišovacie (objektívnych) kritérium** |
| **Výberové kritérium** | **Spôsob aplikácie výberového kritéria, na základe ktorého sa vytvorí poradie v rámci skupiny vyberaných žiadostí o poskytnutie NFP** |
| Aktivity projektu v ŽoNFP realizované v prospech cieľovej skupiny z najmenej rozvinutého okresu (aj čiastočne) | Ak sú aktivity projektu v ŽoNFP realizované v prospech cieľovej skupiny z najmenej rozvinutého okresu (aj čiastočne), ŽoNFP sa umiestni na vyššej pozícii oproti ŽoNFP, ktoré neobsahujú aktivity v prospech cieľovej skupiny z najmenej rozvinutého okresu. Kritérium sa posudzuje na základe posledného zverejneného zoznamu najmenej rozvinutých okresov k dátumu doručenia ŽoNFP. Ak aj počas prijímania a posudzovania žiadostí sa zverejní aktualizovaný zoznam najmenej rozvinutých okresov (zverejňuje sa za štvrťroky po ukončení každého kalendárneho štvrťroka), tento aktualizovaný zoznam sa nezohľadní z dôvodu rovnakého zaobchádzania a používa sa pre účely rozlišovacích výberových kritérií zoznam najmenej rozvinutých okresov, ktorý bol posledným zverejneným zoznamom v čase predloženia ŽoNFP. Zoznam najmenej rozvinutých okresov podľa zákona č. 336/2015 Z. z. o podpore najmenej rozvinutých okresov a o zmene a doplnení niektorých zákonov) je zverejnený na webovom sídle Ústredia práce, sociálnych vecí a rodiny <https://www.upsvr.gov.sk/statistiky/zoznam-najmenej-rozvinutych-okresov.html?page_id=561733>Poskytovateľ pri tomto rozlišovacom kritériu, ak je potrebné, môže použiť aj poradie najmenej rozvinutých okresov v zozname podľa dátumu zapísania najmenej rozvinutého okresu do zoznamu. Poskytovateľ zoradí dotknuté ŽoNFP podľa dátumu zápisu okresu do zoznamu najmenej rozvinutých okresov tak, že vyššie sa umiestni ŽoNFP, v ktorej sa majú aktivity realizovať v skôr zapísanom okrese do zoznamu najmenej rozvinutých okresov. ŽoNFP, ktorých aktivity projektu budú realizované v prospech cieľovej skupiny z takého najmenej rozvinutého okresu (aj čiastočne), ktorý bol skôr zapísaný do zoznamu, sa umiestni vyššie a uprednostní oproti tým ŽoNFP, v ktorých aktivity sa majú realizovať v neskoršie zapísanom okrese. Ak sa aktivity ŽoNFP majú realizovať vo viacerých najmenej rozvinutých okresoch, do úvahy sa berie okres, ktorý bol najskôr zapísaný do zoznamu  (napr. ak v žiadosti sa všeobecne uvádza celé územie určitého samosprávneho kraja). |
| Aktivity projektu v ŽoNFP realizované na území obce, ktorá je v zozname obcí z Atlasu rómskych komunít (aj čiastočne) | V prípade, ak miesto realizácie aktivít v navrhovanom projekte sa nachádza na území obce (a to aj čiastočne), ktorá je v zozname obcí v Atlase rómskych komunít v čase predloženia ŽoNFP, zverejnenom na webovom sídle Úradu splnomocnenca vlády SR pre rómske komunity <https://www.romovia.vlada.gov.sk/atlas-romskych-komunit/>, takáto ŽoNFP sa umiestni na vyššej pozícií ako ŽoNFP, v ktorej sa nerealizuje projekt na území obce nachádzajúcom sa v Atlase rómskych komunít.Poskytovateľ pri tomto rozlišovacom kritériu, ak je potrebné, môže použiť aj podiel rómskych obyvateľov na území obce/obcí. Poskytovateľ zoradí dotknuté ŽoNFP podľa podielu rómskych obyvateľov tak, že vyššie sa umiestni ŽoNFP, ktorá sa realizuje v obci s vyšším podielom rómskych obyvateľov.Ak sa projekt realizuje na území viac obcí, do porovnania vstupuje obec, v ktorej je podiel rómskych obyvateľov najväčší. |
| Termín odoslania ŽoNFP | Dátum a čas odoslania ŽoNFP do elektronickej schránky poskytovateľa cez Ústredný portál verejnej správy (Slovensko.sk). Budú uprednostnené žiadosti so skorším dátumom, resp. skorším časom odoslania (dátum, hodina, minúta, sekunda). |

**b. Samostatné objektívne kritérium –** neaplikuje sa